62020TJ0486_INF
Rettens dom (Femte Afdeling) af 19. oktober 2022 –H&H mod EUIPO – Giuliani (Swisse)
(Sag T-486/20) (
1
)
»EU-varemærker – ugyldighedssag – EU-figurmærket Swisse – absolutte ugyldighedsgrunde – artikel 51, stk. 1, litra a) og b), i forordning (EF) nr. 40/94 [nu artikel 59, stk. 1, litra a) og b), i forordning (EU) 2017/1001] – mangel på fornødent særpræg – varemærke, som vil kunne vildlede offentligheden – statsemblem – varemærke, som indeholder tegn, emblemer eller våben – artikel 7, stk. 1, litra b), g), h) og i), i forordning nr. 40/94 [nu artikel 7, stk. 1, litra b), g), h) og i), i forordning 2017/1001] – ond tro – begrundelsen for ugyldighedsbegæringen – artikel 63, stk. 2, i forordning 2017/1001 – omfanget af den undersøgelse, der skal foretages af EUIPO – artikel 95, stk. 1, i forordning 2017/1001 – ret til at blive hørt – artikel 41 i chartret om grundlæggende rettigheder«
1.
EU-varemærker – afkald, fortabelse og ugyldighed – absolutte ugyldighedsgrunde – særskilt efterprøvelse af de forskellige registreringshindringer i forhold til hver enkelt af de varer og tjenesteydelser, der er omfattet af registreringsansøgningen – fortolkning af registreringshindringerne i lyset af den almene interesse, der ligger bag hver af dem – vurdering af et varemærkes fornødne særpræg ved udelukkende at foretage en analyse af andre absolutte registreringshindringer – ikke tilladt – manglende redegørelse for den ene af de absolutte ugyldighedsgrunde, der er blevet afhjulpet ved disse grundes delvise sammenfald – ikke tilladt
[Rådets forordning nr. 40/94, art. 7, stk. 1, litra b), g), h) og i), og art. 51, stk. 1, litra a)]
(jf. præmis 58-66)
2.
EU-varemærker – afkald, fortabelse og ugyldighed – ugyldighedsbegæring – fastlæggelse af ugyldighedsgrunde, der ligger til grund for begæringen
(Europa-Parlamentets og Rådets forordning 2017/1001, art. 63, stk. 2)
(jf. præmis 70)
3.
EU-varemærker – bestemmelser om sagsbehandlingen – prøvelse ex officio af de faktiske omstændigheder – ugyldighedssag vedrørende absolutte registreringshindringer – prøvelsen begrænset til de påberåbte anbringender
(Europa-Parlamentets og Rådets forordning 2017/1001, art. 7, 59 og 62 samt art. 95, stk. 1)
(jf. præmis 76)
4.
EU-varemærker – bestemmelser om sagsbehandlingen – prøvelse ex officio af de faktiske omstændigheder – pligt til at udvise fornøden omhu
[Den Europæiske Unions charter om grundlæggende, art. 41, stk. 1; Europa-Parlamentets og Rådets forordning 2017/1001, art. 95, stk. 1)
(jf. præmis 77)
Konklusion
1)
Afgørelsen truffet den 25. maj 2020 af Femte Appelkammer ved Den Europæiske Unions Kontor for Intellektuel Ejendomsret (EUIPO) (sag R 2185/2019-5) annulleres.
2)
EUIPO bærer sine egne omkostninger og betaler de af Health and Happiness (H&H) Hong Kong Ltd. afholdte omkostninger.
3)
Giuliani SpA bærer sine egne omkostninger.
(
1
) – EUT C 320 af 28.9.2020.